
Bevilgningsøkning 

Statsbudsjettet 2005

1 103 772

                   

 

1 103 772

                    

 

Statsbudsjettet 2006

1 121 866

                   

 

1 136 314

                    

 

Økning 

18 094

                        

 

32 542

                         

 

Lønns- og priskompensasjon og helårsvirkninger

Lønns- og priskompensasjon (ca 3%)

32 966

                        

 

32 966

                         

 

Nye studieplasser medisin (15) og farmasi (8) i 2005 - helårsvirkning

1 661

                          

 

1 661

                           

 

8 nye stipendiatstillinger tildelt i 2005 -helårsvirkning

2 296

                          

 

2 296

                           

 

36 923

                        

 

36 923

                         

 

Realendringer 2006

Resultatendring undervisning

-2 615

-2 615

Resultatendring forskning

-22 976

-11 488

Nye stipendiastillinger (20/30)

5 920

                          

 

8 880

                           

 

Nye studieplasser tannlegeutdanninga (30)

4 050

                          

 

4 050

                           

 

Nye studieplasser medisin (15)

1 181

                          

 

1 181

                           

 

Utstyr tannlegeutdanninga

1 450

                          

 

1 450

                           

 

Videreført studieplasskutt fra 2005 (242 plasser) - helårssvirkning

-4 719

-4 719

Videreført kutt i revidert statsbudsjett

-1 120

-1 120

-18 829

-4 381

statsbudsjettet 2006 – forberedende sak

Innledning 

I dette saksfremlegget orienteres det om bevilgningen til Universitetet i Tromsø i statsbudsjettet for 2006. Det redegjøres videre for det nasjonale finansieringssystemet for Universitets- og høgskolesektoren (UH-sektoren) og Universitetets modell for fordeling av bevilgningen internt mellom fakulteter/enheter (intern budsjettfordelingsmodell). 

I styremøte 15. desember vil universitetsdirektøren legge frem sak om fordeling av statsbudsjettbevilgningen.

Bevilgningen over statsbudsjettet for 2006

I den avgåtte regjeringens forslag til statsbudsjett for 2006 ble det foreslått at bevilgningen til Universitetet øker fra 1,103 772 milliarder  til 1,121 866 milliarder. Dette utgjør en nominell økning på 18,1 mill, eller 1,6%. Dersom en tar hensyn til lønns- og prisstigning og helårsvirkning av nye tiltak/aktiviteter igangsatt i 2005, må imidlertid bevilgningen øke med om lag 37 millioner for at aktivitetsnivået skal opprettholdes på samme nivå som for inneværende år. Det vil si at med den avgåtte regjeringens forslag, ville Universitetet hatt en realnedgang i bevilgningen på 18,8 mill, noe som utgjør 1,7%.

Realnedgangen skyldes reduksjon i undervisningsbevilgingen på ca 2,6 mill og i den resultatbaserte forskningsbevilgningen på ca 23 mill. I tillegg er studieplasskuttet (rammekuttet) fra 2005 videreført (helårsvirkning) og utgjør en reduksjon på 4,7 mill i 2006. Over to år er budsjettrammen altså redusert med 9,4 mill i denne sammenheng. I tråd med tidligere planer er det tildelt midler til økning i antall studieplasser på medisin- og tannlegestudiet. Utstyrbevilgningen knyttet til oppbygging av tannlegeutdanninga er økt med om lag 1,5 mill, og utgjør 10,4 mill i 2006. Videre er budsjettkuttet på 1,1 mill som Universitetet fikk i revidert statsbudsjett i 2005, videreført i statsbudsjettet for 2006.  I den avgåtte regjeringens forslag til statsbudsjett ble UiTø tildelt 20 nye stipendiatstillinger. Den avgåtte regjeringens forslag fremgår av tabellen under. 

I tilleggsproposisjonen fra den nye regjeringen er reduksjonen i forskningsbevilgningen halvert i forhold til det opprinnelige forslaget, og utgjør om lag 11,5 mill. I tillegg er Universitetet tilført ytterligere 10 stipendiatstillinger, og får da i alt 30 nye slike stillinger i 2006.  Samlet får Universitetet en bevilgning på 1,136 314 milliarder i 2006 over Universitetets kapitel 271 i statsbudsjettet i henhold til den nye regjeringens forslag. Dette forslaget fremgår av tabellen under. Forslaget til den nye regjeringen gir en nominell økning på 2,9% i forhold til 2005. Realnedgangen i forhold til inneværende år er på 4,4 mill, noe som utgjør 0,4 %. 

I tillegg til ovennevnte endringer er det i tilleggsproposisjonen til den nye regjeringen satt av midler til 15 nye studieplasser innenfor praktisk-pedagogikk og 10 nye studieplasser til 5-årig integrert lærerutdanningen ved Universitetet i Tromsø. Dette tilsvarer en tildeling på om lag 0,6 mill. Midlene er satt av på felleskapitelet  for universiteter og høgskoler i statsbudsjettet (kap 0281).  Beløpet kommer i tillegg til tallene i tabellen under. 

Nasjonalt finansieringssystem og intern budsjettfordeling

I oktober 2002 vedtok daværende universitetsstyre, i sak S148-02, en ny modell for fordeling av bevilgningen over statsbudsjettet mellom fakulteter og enheter internt ved Universitetet (intern budsjettfordelingsmodell). 

Den nye interne modellen var basert på det nye nasjonale finansieringssystemet for universitets- og høgskolesektoren (UH-sektoren) som ble innført i 2003 som et ledd i kvalitetsreformen 

I forhold til tidligere finansieringssystem for UH-sektoren gis det i det nye systemet i større grad uttelling for resultater innen utdanning og forskning, og dette ble også videreført i den interne budsjettfordelingsmodellen ved Universitetet

Det nasjonale finansieringssystemet og den interne budsjettfordelingsmodellen har samme hovedstruktur, og er inndelt i tre hovedkomponenter.

· Undervisningsbevilgning (resultatbasert)

· Antall avlagte studiepoeng

· Antall utvekslingsstudenter

· Forskningsbevilgning 

· Resultatbasert 

· Strategisk

· Basisbevilgning 

I utforming av den interne budsjettfordelingsmodellen ble det lagt vekt på at modellen skulle:

· Være insentivkorrekt i forhold til det nasjonale finansieringssystemet

· At de årlige svingningene i bevilgningene ikke skulle være for store - stabilitet

· Gi rom for politiske prioriteringer

Disse målene skulle balanseres mot hverandre. 

Med insentivkorrekt modell menes at resultatkomponentene i det nasjonale finansieringssystemet videreføres i den interne budsjettfordelingsmodellen. Et sentralt poeng med å videreføre insentivene nedover i organisasjonen, er at fakultetene/fagmiljøene vil oppmuntres til å innrette seg på en måte som gir størst mulig budsjettmessig uttelling for Universitetet. 

I den interne budsjettfordelingsmodellen er resultatuttellingen/resultatbevilgningen lavere og basisbevilgningen tilsvarende større enn i det nasjonale finansieringssystemet. Dette reduserer de årlige svingningene i fakultetenes/enhetenes bevilgninger og gir større rom for universitetspolitiske prioriteringer ( f eks opprettholdelse av fag med svak studentrekruttering) enn hva som hadde vært tilfelle dersom det nasjonale systemet hadde vært videreført fullt ut internt.

Nærmere om undervisningsbevilgningen
Undervisningsbevilgningen i det nasjonale finansieringssystemet er i sin helhet resultatbasert og består av to komponenter:

· Antall avlagte eksamener (studiepoengsproduksjon)

· Antall utvekslingsstudenter

I det nasjonale finansieringssystemet gis det i undervisningsbevilgningen et bestemt beløp per resultatenhet (per studiepoeng og per utvekslingsstudent). Dette innebærer at undervisningsbevilgningen for UH-sektoren samlet sett øker dersom studiepoengsproduksjonen og studentutvekslingen øker. Motsatt reduseres undervisingsbevilgningen for sektoren ved reduksjon i studiepoengsproduksjon og studentutveksling (såkalt resultatbasert finansiering – RBF).

Avlagte eksamener (studiepoengsproduksjon).

Formålet med å gi uttelling for avlagte eksamener, er å stimulere fakultetene/NFH til å tilby attraktive og etterspurte studieprogram og motivere til høy kvalitet i undervisningen. 

Det gis ulik uttelling for avlagte eksamener basert på antatte kostnader ved studieprogrammet. 

Kostnadene ved et studieprogram er i hovedsak vurdert ut fra to forhold:

· Undervisningsintensitet (student/lærer- forhold)

· Behov for utstyr og annen infrastruktur

Uttellingen for 2006 er basert på resultater i 2004. Det gis ikke uttelling for studiepoeng avlagt av doktorgradsstudenter. 

Inntil 2005 har både studiepoeng avlagt på emner/studier som har vært finansiert over statsbudsjettbevilgningen og emner/studier som har vært finansiert eksternt (videreutdanning) vært regnet med. Fra 2006 er dette endret, og kun internt finansierte (statsbudsjettfinansierte) studiepoeng regnes med i det nasjonale finansieringssystemet. Denne omleggingen gjort på en slik måte at Universitetets bevilgningen, isolert sett, ikke reduseres i forhold til 2005.  

I den interne budsjettfordelingsmodellen benyttes samme kostnadskategorisering av studium som i det nasjonale systemet. Uttellingen per studiepoeng i den interne modellen utgjør imidlertid bare 75% av uttellingen i det nasjonale systemet. Vedlegg 1 viser hvilke studium som sorterer under de ulike kostnadskategoriene og hvilke utelling som gis for 2006. 

Utvekslingsstudenter

Formålet med denne resultatkomponenten er å stimulere til økt studentutveksling. Det stilles blant annet krav om 3 måneders utvekslingsopphold (gjelder både innreisende og utreisende) for å telles med. Denne komponenten utgjør en svært liten del av totalbevilgningen. Her benyttes samme tildelingskriterium internt og det gis samme uttelling internt som i det nasjonale finansieringssystemet. For 2006 gis det 5 600 kr per utvekslingsstudent. 

Nærmere om forskningsbevilgningen

Forskningsbevilgningen består av en resultatbasert del og en strategisk del. 

Resultatbasert forskningsbevilgning

I den resultatbaserte forskningsbevilgningen i det nasjonale finansieringssystemet konkurrerer institusjonene i UH-sektoren mot hverandre om uttelling etter relativ resultatoppnåelse. Det vil si at det er et fastsatt totalbeløp (pott) som fordeles mellom institusjonene på bakgrunn av oppnådde resultater. Dette innebærer at den enkelte institusjons budsjettmessige uttelling ikke bare avhenger av egne resultater, men også hvilke resultater de andre institusjonene oppnår (såkalt resultatbasert omfordeling – RBO).

Tabellen under viser hvilke resultatindikatorer som har inngått i den forskningsbaserte resultatbevilgningen for universitetene i årene 2003-2005, og hvordan de enkelte indikatorene er vektet ved fordeling av midlene. 


	Indikatorer – nasjonalt - 2003-2005
	Vekt

	Uteksaminerte doktorgradskandidater
	30%

	Uteksaminerte masterkandidater og tilsvarende 
	10%

	Tildelte NFR – midler
	17%

	Tildelte EU- midler
	3%

	Antall førstestillinger
	40%


Formålet med tildeling basert på antall uteksaminerte kandidater er å oppmuntre til økt gjennomstrømning i studiene. Antall doktorgradskandidater er også en indikator på forskningsaktivitet og forskningskvalitet. Formålet med tildeling på bakgrunn av tildelte midler fra Norges forskningsråd (NFR) og EU er belønne gode forskningsmiljøer. Tildeling av slike midler baseres på kvalitetsvurdering av søknader fra forskningsmiljøene. Å bruke førstestillinger som resultatindikator i et nasjonalt finansieringssystem, kan begrunnes ut fra et ønske om å synliggjøre forskjeller i forskningsomfang mellom universiteter og statlige høgskoler. 

For å unngå store variasjoner fra år til år i budsjettuttellingen har gjennomsnittet for de tre siste årene vært lagt til grunn for beregning av resultatindikatorene i det nasjonale finansieringssystemet. Bevilgningen for 2005 var altså basert på uttellingen i årene 2001-2003. 

Ved innføring av ny intern fordelingsmodell i 2003 valgte Universitetet å bruke de samme resultatindikatorer og beregningsgrunnlag som i det nasjonale finansieringssystemet med unntak av førstestillinger. Begrunnelsen for dette var at førstestillinger i realiteten ikke er en resultatindikator, men en innsatsfaktor i forskning og undervisning. 

For å bidra til størst mulig forutsigbarhet for fakultetene/enhetene, har det vært benyttet faste priser i den interne budsjettfordelingsmodellen. Prisene har vært inflasjonsjustert årlig. For 2005 ble følgende priser benyttet ved den interne budsjettfordelingen:

	Indikatorer – internt 
	Uttelling 2005

	Doktorgradskandidater
	320 000 kr per kandidat 

	Mastergradskandidater 
	10 700 kr per kandidat

	Tildelte NFR – midler
	0,14 kr pr tildelt krone 

	Tildelte EU- midler
	0,14 kr per tildelt krone


I statsbudsjettet for 2006 er det gjort tre vesentlige endringer i den resultatbaserte forskningsbevilgningen i det nasjonale finansieringssystemet:

· Publiseringspoeng er innført som ny resultatindikator, mens masterkandidater og førstestillinger har gått ut. 

· Vektingen av EU-midler er økt vesentlig, fra 3% til 20%. 

· Som beregningsgrunnlag brukes tall fra siste år, og ikke gjennomsnitt over 3 år slik som tidligere. Det vil si at bevilgningen i 2006 er basert på resultater i 2004. 

Tabellen under viser hvordan vektingen er i statsbudsjettet for 2006.

	Indikatorer – nasjonalt - 2006
	Vekt

	Doktorgradskandidater
	30%

	Publiseringspoeng 
	30%

	Tildelte NFR – midler
	20%

	Tildelte EU- midler
	20%


Både som følge av høyere vekting av EU-midler, og særlig som følge av innføring av publiseringspoeng på bekostning av førstestillinger, ble uttellingen i den resultatbaserte forskningsbevilgningen redusert med ca 23 millioner i 2006 i forhold til 2005 for Universitetet i Tromsø i den avgåtte regjeringens budsjettforslag. 

I den nye regjerings forslag er reduksjon halvert som følge av at beløpet som er satt av i den resultatbaserte forskningsbevilgningen er halvert. Det vil si at den resultatbaserte forskningsbevilgningen er redusert med ca 11, 5 mill i forhold til i 2005.  

Strategisk forskningsbevilgning

Den strategiske forskningsbevilgningen i det nasjonale finansieringssystemet består av tre deler:


· Rekrutteringsstillinger (stipendiat- og postdoktorstillinger)

· Vitenskapelig utstyr

· Øvrige strategiske forskningsmidler

Rekrutteringsstillinger

Universitetene og høgskolene tildeles årlig stipendiatstillinger over statsbudsjettet som en del av opptrappingsplanen for forskning. Inkludert tildelingene for 2006 opererer departementet med 224 og 22 som måltall for henholdsvis tilsatte i stipendiatstillinger og postdoktorstillinger ved Universitetet i Tromsø. 

Av ovennevnte stillinger inngår 181 stipendiatstillinger og samtlige 22 postdoktorstillinger i en sentral pott ved Universitetet som fordeles/refordeles mellom fakultetene/enhetene etter finansieringsperiodens utløp som normalt er 4,5 år for stipendiatstillinger og 3 år for postdoktorstillinger. Universitetene tildeles ikke lenger nye postdoktorstillinger over statsbudsjettet. Fordelingen/refordelingen av stillinger mellom fakultetene/enhetene skjer i egen styresak. Tildeling av lønns- og driftsmidler til stillingene gjøres i den ordinære budsjettfordelingssaken. 

Vitenskapelig utstyr
Ved innføring av nytt finansieringssystem i 2003 var 12,1 mill av tildelingen til Universitetet øremerket vitenskapelig utstyr. Beløpet har vært det samme siden den gang. Ved den interne budsjettfordelingen har disse midlene til dels vært nøkkelfordelt mellom fakultetene/enhetene og til dels vært tildelt spesielle formål. De siste årene har beløpet til dette formålet blitt økt internt, blant annet som et ledd i overbudsjetteringen
.

Strategisk forskningsfinansiering

I det nasjonale finansieringssystemet ble Universitetet opprinnelig tildelt 12,1 mill i strategiske forskningsmidler. Dette beløpet ble redusert i 2004 til 8,8 mill, men Universitetet har i den interne budsjettfordelingen omprioritert midler for å opprettholde nivået på om lag 12,5 mill på den strategiske forskningsfinansieringen. 

I den interne budsjettfordelingen er blant annet midlene benyttet som egenandel i CASTL (senter for fremragende forskning) og til funksjonell genomforskning (FUGE). I tillegg til midler øremerket over statsbudsjettet har Universitetet satt av ytterligere midler under denne posten internt  til internasjonale symposier, støtte til utenlandsopphold for stipendiater samt midler til overgangsstipend og frikjøp av forskere. 

Nærmere om basisbevilgningen

I det nasjonale finansieringssystemet tildeles basisbevilgningen som en rammetildeling uten nærmere spesifisering. Innføring av nytt nasjonalt finansieringssystem i 2003 ble gjort på en slik måte at innføringen av ny modell i seg selv ikke ga vesentlige omfordelingseffekter mellom institusjonene på innføringstidspunktet. Dette ble i praksis gjort ved at institusjoner som hadde lav uttelling i resultatfinansieringskomponentene, ble kompensert ved desto høyere basisbevilgning. Institusjoner med lavt studenttall, og dermed liten studiepoengsproduksjon har dermed høy basisbevilgning (prosentvis). Denne måten å innføre modellen på, ble også benyttet internt ved Universitetet. At Det humanistiske fakultetet og Det matematisk-naturvitenskapelige fakultetet har relativt stor basisbevilgning har sammenheng med at fakultetet har lavt studenttall, men relativt stor studieprogramportefølje (få studenter per studieprogram).  

Etter at basisbevilgningen ble fastsatt for de enkelte institusjonene i statsbudsjettet for 2003, justeres denne årlig med lønns- og priskompensasjon og aktivitetsendringer blant annet i forbindelse med oppretting av nye studieplasser eller reduksjon i studieplasser. Universitetet i Tromsø har de senere blitt tildelt nye studieplasser til medisin, farmasi og odontologi, men har også fått generelle kutt studieplasser. Ved endring i studieplasser forutsettes det at 60% finansieres gjennom tildeling i basisbevilgningen, mens 40% finansieres gjennom undervisningsbevilgningen (økt studiepoengsproduksjon). 

I den interne budsjettfordelingsmodellen har samme prinsipper vært lagt til grunn som i det nasjonale finansieringssystemet bortsett fra at det opereres med satser som utgjør 75% av departementets satser for studieplasser. 

Infrastrukturenheter som sentraladministrasjonen, teknisk avdeling, sentrene og UB finansieres i sin helhet av basisbevilgningen med eventuelle unntak for strategisk forskningsbevilgning. Tromsø museum som ikke har undervisning (ikke-eksamensgivende enhet), har også en relativt stor basisbevilgning. 

Som vedlegg 2 følger oversikt over tildelingen til de ulike fakultetene/enhetene i 2005 fordelt på de ulike komponentene i den interne budsjettfordelingsmodellen. Vedlegg 3 viser tilsvarende fordeling i prosent. 

Fakultetene/enheter budsjettfullmakter

Midlene over statsbudsjettet som tildeles i forbindelse med den interne budsjettfordelingen, stilles til disposisjon for fakultetene/enhetene som rammebevilgninger. Dette innebærer at fakultetene/enhetene som hovedregel selv kan velge hvorvidt midlene skal benyttes til lønn (stillinger), investeringer eller drift. En mindre del av midlene som tildeles fakultetene/enhetene er imidlertid øremerket bestemte formål. Dette gjelder blant annet midler til stipendiat- og postdoktorstillinger, strategiske forskningsmidler samt midler til vitenskapelig ustyr. 

Sammen med forslaget om intern fordeling av midler over statsbudsjettet, fremmer universitetsdirektøren normalt forslag til styringssignaler (mål) for de ulike fakultetene/enhetene. Det forutsettes at midlene som stilles til disposisjon for fakultetene/enhetene benyttes med sikte på å oppfylle styringssignalene og andre mål som gjelder for den respektive enhet. For øvrig har praksis vært at fakultetene/enhetene kan overføre ubrukte midler (avsetninger) fra et år til det neste. 

Budsjettfordelingen for 2006

Som det er redegjort for foran, er det gjort enkelte endringer resultatkomponentene i det nasjonale finansieringssystemet for 2006. Endringene er som følger:


· Kun studiepoeng avlagt på emner/studier finansiert over statsbudsjettet er tatt med i beregningen av undervisningsbevilgningen. Tidligere har også eksternt finansierte studiepoeng vært regnet med. 


· I den resultatbaserte forskningsbevilgningen er det gjort endringer i beregningsgrunnlag og vekting samt at publiseringspoeng er tatt inn som ny indikator til erstatning for masterkandidater og førstestillinger. 

Av hensyn til blant annet forutsigbarhet for fakultetene/enhetene og tidsaspektet, foreslås det at gjeldende interne budsjettfordelingsmodell legges til grunn for den interne budsjettfordelingen for 2006. Det betyr at de endringene som er gjort i det nasjonale finansieringssystemet når det gjelder resultatindikatorene, ikke innarbeides i den interne fordelingen for året som kommer. 

Universitetdirektøren foreslår imidlertid at det tas initiativ til gjennomgang av gjeldende budsjettfordelingsmodell våren 2006 med sikte på justeringer i 2007 som følge av endringer i det nasjonale finansieringssystemet. 

Vedlegg 1 viser hva de interne satsene for de ulike resultatindikatorene vil utgjøre i 2006, dersom gjeldende budsjettfordelingsmodell legges til grunn for fordelingen for året som kommer.  

Innstilling til vedtak


· Universitetsdirektøren bes legge frem forslag til fordeling av bevilgningen over statsbudsjettet for 2006 i tråd med gjeldende interne budsjettfordelingsmodell i møte 15. desember.


· Universitetsdirektøren bes ta initiativ til gjennomgang av gjeldende budsjettfordelingsmodell med sikte på tilpasninger til endringer i det nasjonale finansieringssystemet i løpet av våren 2006. 

Tromsø, 16.11.2005

	Jan Larsen
	

	universitetsdirektør
	

	
	Håvard Bekkelund

	
	personal- og økonomidirektør


Vedlegg

1. Resultatindikatorer i den interne budsjettfordelingen.

2. Samlet budsjettfordeling for 2005

3. Samlet budsjettfordeling for 2005 - prosentvis fordeling

4. Rektors notat til stortingsrepresentanter i forbindelse med opprinnelig forslag til statsbudsjett

� Med overbudsjettering menes at det fordeles et større beløp til fakultetene/enhetene samlet sett enn det Universitetet mottar over statsbudsjettet. Formålet er å redusere de samlede avsetningene/ubrukte midler ved Universitetet. 


� Fremgår av kolonnene ”Andre” i vedlegg 2 og 3.

